# ערד (רובה)

ערד IWI Arad|  |
| רובה ערד עם ידית הסתערות וכוונת השלכה מפרו M21 של מפרולייט |
|
מידע כללי |
|
סוג |
רובה סער קרבין (ערד 5) רובה קרב (ערד 7) רובה קלעים/רובה צלפים (ערד 7 קל"צ) |
|
נגזרות |
ערד 7, ערד 7 SR-DMR (קל"צ) |
|
מדינת מקור | ישראל ישראל |
|
פיתוח | ישראל תעשיות נשק לישראל |
|
יצרן | ישראל תעשיות נשק לישראל IWI ארצות הברית IWI US |
|
תקופת השימוש |
2022–הווה (כ־4 שנים) |
|
מלחמות |
מבצע שובר גלים, מלחמת חרבות ברזל |
|
מדינות משתמשות | ישראל ישראל: הימ"מ, משמר הגבול, צה"ל, משרד הביטחון. מדינות נוספות (#משתמשים) |
|
מידע טכני |
|
קליבר |
מוצע במספר קליברים:
* 5.56x45 מ"מ נאט"ו (ערד 5)
* 0.300 BLK (ערד 5)
* 7.62x51 מ"מ נאט"ו (ערד 7)
* 6.5 מ"מ קרידמור (ערד 7)
 |
|
פעולה |
רובה אוטומטי עם נצרה בוררת, מהלך קצר של בוכנת גז |
|
מעלה סלילים | * 1:7 (ערד 5)
* 1:12 (ערד 7)
* 1:10 (ערד 7 קל"צ)
 |
|
הזנה |
מחסנית |
|
כוונות |
ניתן להרכיב על גבי מסילת הפיקטיני כוונות שונות, יש אפשרות לכוונות ברזל לגיבוי |
|
אורך כולל |
ערד 5:
* קנה "11.5: 720 מ"מ (קת סגורה), 800 מ"מ (קת פתוחה)
* קנה "14.5: 790 מ"מ (קת סגורה), 875 מ"מ (קת פתוחה)

ערד 7:
* 713–953 מ"מ
 |
|
אורך קנה |
ערד 5:
* 292 מ"מ (11.5 אינץ')
* 368 מ"מ (14.5 אינץ')
* 241 מ"מ (9.5 אינץ', בקליבר 300 BLK)

ערד 7:
* 368 מ"מ (14.5 אינץ')
* 406 מ"מ (16 אינץ')
* 508 מ"מ (20 אינץ')
 |
|
משקל ריק | * 2.85 ק"ג (ערד 5 עם קנה "11.5)
* 3.07 ק"ג (ערד 5 עם קנה "14.5)
* 4.15–4.55 ק"ג (ערד 7)
 |
|
קצב אש |
700–1100 כדורים לדקה |
|
טווח אפקטיבי | * 300–500 מטר (ערד 5)
* 300–1000 מטר (ערד 7)
 |
|
דיוק |
1 דקת קשת |

"ערד" בצבע חאקי, כמו של הימ"מ.
ה**ערד** הוא רובה קרבין ישראלי, שתוכנן ומיוצר על ידי תעשיות נשק לישראל (IWI). הרובה מיועד לכוחות מיוחדים של צבא ומשטרה, ונמצא בשירות הימ"מ של מדינת ישראל ובצה"ל, וביחידות משטרתיות וצבאיות של מדינות אחרות. בעקבות מלחמת חרבות ברזל, משרד הביטחון חילק רובי ערד גם לכיתות כוננות ביישובים סמוכי גדר, ובהמשך הוא חולק לגדודי הגמ"ר במסגרת פקודת 'משיב הרוח'.

ה"ערד" הוא קרבין (רובה מקוצר) מבוסס על בוכנת גז עם נצרה בוררת בעלת שלושה מצבים: נצור, ירי בודדות (חצי-אוטומטי) וירי אוטומטי מלא, דבר ההופך אותו לרובה סער מקוצר. היותו רובה סער מקוצר הופך אותו למתאים ליחידות העוסקות בלוחמה בשטח בנוי וכן לכוחות מיוחדים וליחידות טקטיות ללוחמה בטרור והשתלטות.

ה"ערד" תוכנן להיות אמין יותר וקל לתחזוקה מאשר רובי קרבין קיימים, כגון ה-M4 קרבין. מנגנון הפעולה של הנשק מבוסס על בוכנת גז ונחשב אמין ועמיד יותר מהתכנון המקורי של משפחת M16, המבוסס על מנגנון החזר גזים הרגיש יותר ללכלוך אבק ותנאים סביבתיים קשים. הוא כולל מעצה עשוי מפולימרים וקת פולימרית מתכווננת. הקנה הצף מחושל בשיטת הכאה קרה והקדח מצופה בכרום על מנת לשפר את משך השימוש שלו ואת הדיוק. כמו כן, הוא ניתן להחלפה מהירה. הרובה משופר גם מבחינת ארגונומיה: קת נפתחת מתכוונת, ידית אחיזה נוחה דמוית-אקדח, תפעול אמבידקסטרי (בשתי הידיים, כגון מיקום הנצרה), מסילות פיקטיני על המתפסים בכל הכיוונים ועוד. הרובה קומפקטי במיוחד: אורך הקנה 292 מילימטרים (11.5 אינץ') ומשקלו ריק כ-2.85 ק"ג. אורכו הכולל עם קת פתוחה במלואה הוא 80 ס"מ. עם זאת, הערד מוצע גם עם קנה באורך 368 מילימטרים (14.5 אינץ'), ואז הוא שוקל 3.07 ק"ג ואורכו עולה ל-87.5 ס"מ עם קת פתוחה במלואה.

בעקבות הצלחת הרובה השיקה IWI דגם שלו בקליבר 7.62x51 מ"מ נאט"ו ו-6.5 מ"מ קרידמור הנקרא "ערד 7" ומוצע בשני אורכי קנה: 406 מילימטרים (16.0 אינץ') ו-508 מילימטרים (20.0 אינץ'). ה"ערד 7" בדגם DMR (קל"צ) נועד לשמש כרובה קלעים וכרובה צלפים חצי-אוטומטי וכולל קת מתכווננת עם משענת לחי והדק בן שני שלבים.

## מאפיינים

המאפיינים הבאים משותפים לכל הרובים בסדרת ה"ערד":

* רובה קרבין קומפקטי, קצר וקל משקל.
* מבנה מונוליטי רציף של החלק העליון, עמיד וקשיח יותר מאשר התכנון המקורי של M4. בצידו העליון של הגוף מסילת פיקטיני מוקשחת קבועה מדגם MIL-STD 1913.
* הקנה מחושל פטיש בשיטת הכאה קרה ומצופה בכרום בקדח על מנת לשפר את הדיוק ולהאריך את משך השימוש שלו (כ-20,000 יריות). הקנה הוא "קנה צף" על מנת להגדיל את דיוק הרובה. ה"ערד" מאפשר החלפה מהירה ופשוטה של קנים, כאשר לכל דגם מוצעים קנים במגוון אורכים, כולל באורך 368 מילימטרים (14.5 אינץ') התואם ל-M4A1 קרבין שנמצא בשירות כוחות הביטחון של ישראל.
* המכלול, מנגנון הפעולה של הנשק, מבוסס על בוכנת גז עם מהלך קצר (short stroke), ונחשב לאמין מאוד. ה"ערד" יכול לבצע ירי גם בתנאים קשים של לכלוך, אבק, חול ומים.
* נצרה בוררת עם שלושה מצבי ירי: נצור, בודדת (חצי-אוטומטי) ואוטומטי מלא.
* וסת גזים ואפשרות להתקנה מהירה של משתיק קול על הקנה.
* אפשרות למסילות פיקטיני מדגם MIL-STD 1913/M-LOK על המתפסים בכל הכיוונים (צד ימין, צד שמאל והחלק התחתון של המתפסים).
* כוונות ברזל נפתחות לגיבוי.
* מתפסים מפולימרים וחלקי המתכת עמידים נגד קורוזיה.
* מודולריות ופשטות תחזוקה, כאשר כל החלקים ניתנים להחלפה.
* תומך במחסניות נאט"ו סטנדרטיות מפלדה, אלומיניום או פולימר.
* קת מתכוונת בעלת 6 מצבים מפולימר.
* ידית אחיזה דמוית אקדח/AR-15 ארגונומית.
* תפעול אמבידקסטרי בשתי הידיים.
* המעצה מוצע בשני צבעים: שחור וחאקי.

* רובה "ערד" בצבע חאקי עם כוונות ברזל פתוחות
* לרובי הערד ישנה כוונת ברזל במצב סגור שניתן לפתיחה, כגיבוי לכוונת ההשלכה המותקנת על מסילת הפיקטיני. בתמונה: כוונת להבית במצב סגור מעל הקנה של רובה ערד.

### ערד 5

זהו הדגם המקורי של הערד, ולעיתים הוא מכונה "**ערד 5**" (כולל על ידי IWI עצמה) כדי להבדילו מה"ערד 7":

* קליבר: 5.56x45 מ"מ נאט"ו ו-0.300 BLK.
* רובה קרבין קומפקטי, קצר וקל משקל (2.85–3.07 ק"ג ריק כתלות באורך הקנה).
* אורך הקנה: 292 מילימטרים (11.5 אינץ') ו-368 מילימטרים (14.5 אינץ') ובעתיד 460 מילימטרים (18 אינץ') ו-508 מילימטרים (20.0 אינץ'). בקליבר 300 BLK אורך הקנה 241 מ"מ.
* מעלה סלילים 1:7 – המשמעות היא שהכדור משלים סיבוב סביב עצמו בתוך הקנה כל 7 אינץ'. זה מאפשר שימוש בתחמושת SS109 בעלת ליבת פלדה, המשמשת בעיקר לירי לטווחים הגדולים מ-300 מטר.
* טווח יעיל: 300–500 מטרים (330–550 יארד).
* עם תחמושת איכותית, הדיוק של ה"ערד" הוא 1 דקת קשת ומטה, דיוק הנחשב למעולה עבור רובי סער. הדיוק נשמר גם אחרי 20,000 יריות.

### ערד BLK

רובה ערד בקליבר 0.300 BLK עם כוונת M5 מתוצרת מפרולייט ויראור שחולק לכיתות הכוננות ויחידות ההגמ"ר במסגרת פקודת "משיב הרוח". ניתן לראות בתמונה כי ברובי הערד יש אפשרות נצירה ועצר-מחלק גם מצד ימין, המותאמים לשמאליים.
* קליבר: 0.300 BLK (7.62 מ"מ בלקאאוט).
* רובה קרבין קומפקטי במיוחד, קצר וקל משקל.
* חירוק קנה: 5 סלילים במעלה ימני בפיתול 1:7.
* אורך הקנה: 241 מילימטרים (9.5 אינץ').
* אורך כולל: 625 מ"מ (קת סגורה), 710 מ"מ (קת פתוחה).
* משקל ריק: 2.78 ק"ג.
* טווח יעיל: 50–300 מטרים (55–328 יארד).

### ערד 7

ה**ערד 7** הוא רובה קרב.

* קליבר: 7.62x51 מ"מ נאט"ו או 6.5 מ"מ קרידמור.
* רובה קרבין קומפקטי, קצר וקל משקל (4.15–4.55 ק"ג ריק כתלות באורך הקנה).
* אורך הקנה: 368 מילימטרים (14.5 אינץ'), 406 מילימטרים (16.0 אינץ'), 460 מילימטרים (18 אינץ') ו-508 מילימטרים (20.0 אינץ').
* מעלה סלילים 1:12 – המשמעות היא שהכדור משלים סיבוב סביב עצמו בתוך הקנה כל 12 אינץ'.
* טווח יעיל: 300–1,000 מטרים (330–1,090 יארד).

### ערד 7 קלעים-צלפים

ערד 7 קל"צ - רובה קלעים/רובה צלפים חצי-אוטומטי
ה**ערד 7 קלעים-צלפים** (מכונה בקיצור **ערד 7 קל"צ**) נקרא באנגלית **Arad 7 SR-DMR** או בקיצור **Arad 7 DMR** ונועד לשמש כרובה צלפים חצי-אוטומטי (SR = Sniper Rifle) וכרובה קלעים (DMR = Designated Marksman Rifle). זהו רובה חצי-אוטומטי (אין ירי אוטומטי) שהותאם לקליעה מדויקת וצליפה עם תוספות לשיפור הדיוק, בהן הדק דו-שלבי, קת המותאמת לצליפה עם משענת לחי מתכוונת וקנה מעובה וארוך יותר להגברת היציבות והדיוק.

* קליבר: 7.62x51 מ"מ נאט"ו או 6.5 מ"מ קרידמור.
* רובה קרבין קומפקטי, קצר וקל משקל (4.27–4.46 ק"ג ריק כתלות באורך הקנה).
* קנה: ה"ערד" מאפשר החלפה מהירה ופשוטה של קנה. שני אורכי הקנה המוצעים הם 406 מילימטרים (16.0 אינץ') ו-508 מילימטרים (20.0 אינץ'). הקנה מחושל פטיש בשיטת הכאה קרה ומצופה בכרום בקדח על מנת לשפר את הדיוק ולהאריך את משך השימוש שלו (כ-20,000 יריות). הקנה הוא "קנה צף" על מנת להגדיל את דיוק הרובה.
* אורך הקנה: 406 מילימטרים (16.0 אינץ') ו-508 מילימטרים (20.0 אינץ').
* מעלה סלילים 1:10 – המשמעות היא שהכדור משלים סיבוב סביב עצמו בתוך הקנה כל 10 אינץ'.
* טווח יעיל: 500–1,000 מטרים (550–1,090 יארד).
* דיוק: < 0.75 דקת קשת.

## היסטוריה

לוחמי ימ"מ - היחידה הלאומית ללוחמה בטרור של ישראל - חמושים ב"ערד" עם משתיק-קול, 2024.
ה"ערד" פותח על ידי תעשיות נשק לישראל (IWI) בסוף העשור השני של המאה ה-21. הוא מהווה חלק מקו הרובים של החברה הכולל את הגליל ACE, התבור TAR-21, התבור X-95 פלאט-טופ והכרמל הניסיוני.

ה"ערד" הוצע בין השאר למשטרת ישראל, בתור רובה שירות לשוטרים ויחידות מיוחדות וליחידות מובחרות בצה"ל. כמו כן הרובה נבחן על ידי צבאות בחו"ל, בהם צבא צ'ילה.

ב-16 בנובמבר 2021 פורסם שה"ערד" זכה במכרז לרובה סער לימ"מ, שבמסגרתו יירכשו כמה עשרות רובים על ידי היחידה המיוחדת ללוחמה בטרור. ה"ערד" נבחר לאחר שעבר מבחנים רבים, כולל בתנאי קיצון, ונמצא עדיף על רובים אחרים. ביום העצמאות 2022 פורסמו צילומים של לוחמי ימ"מ חמושים ב"ערד" במהלך אימונים.

ב-2022 נמכר הרובה ליחידת הקומנדו של חיל האוויר האיטלקי ולמשטרת ריו דה ז'ניירו בברזיל.

ב-22 בפברואר 2023 תועד לראשונה שימוש מבצעי ברובה, במבצע בקסבה של שכם בו לוחמי הימ"מ הרגו 3 מחבלים פלסטינים.

באוקטובר 2023 רכשה המועצה האזורית שומרון מאות רובי ערד עבור כיתות הכוננות במועצה.

בספטמבר 2024 חתם משרד הביטחון על חוזה עם IWI בסך 50 מיליון ש"ח לרכש 9,000 רובי "ערד", מהם מאות לכיתות הכוננות ביישובי הצפון, בנוסף לרכש 5,000 רובי "ערד" עד כה.

באפריל 2026 השיקה החברה את ה"ערד 5" בארצות הברית, כאשר הרובים עבור השוק האמריקאי מיוצרים על ידי מפעל IWI US בטנסי.

## משתמשים

מדינות שמשתמשות ב"ערד" (בכחול)
* ישראל ישראל:
	+ הימ"מ – רובה השירות הסטנדרטי של היחידה. בנובמבר 2021 זכתה IWI במכרז לאספקת כמה עשרות רובי "ערד" לימ"מ אחרי שהרובה נבחן בתנאים מחמירים על ידי קצין האמל"ח של הימ"מ, וב-2022 החלה קליטתם. הימ"מ קלט גם את ה"ערד 7 קל"צ" שמשמש כרובה צלפי סער לצד הבארט REC10.
	+ משמר הגבול – משנת 2023 החל משמר הגבול לצייד בנשק יחידות ופלוגות בגזרות מסוכנות.
	+ צה"ל – בשנת 2024 החל צה"ל ברכש נרחב של רובי "ערד" במטרה להשלים חוסרים
	+ משמר הכנסת – בשנת 2024 החליף משמר הכנסת את רובי התבור שלו ברובי "ערד".
	+ כיתות הכוננות של מועצה אזורית שומרון – באוקטובר 2023 בעקבות מלחמת חרבות ברזל רכשה מועצה אזורית שומרון מאות רובי "ערד" עבור כיתות הכוננות של ישובי המועצה.
	+ כיתת הכוננות המשטרתית של מעלה אדומים.
	+ כיתות הכוננות של מועצה אזורית גליל עליון - החלוקה בוצעה ברבעון הראשון של שנת 2024.
	+ כיתות כוננות בעוטף עזה.
* איטליה איטליה: בשימוש של יחידת הקומנדו "כנף הפושטים ה-17" של חיל האוויר האיטלקי.
* אל סלוודור אל סלוודור: רכשה כ-5,000 רובי "ערד" עבור היחידות המיוחדות.
* אקוודור אקוודור: 5,700 רובים בשימוש צבא אקוודור והכוחות מיוחדים של צבא אקוודור.
* ברזיל ברזיל: משטרת ריו דה ז'ניירו רכשה 600 רובי ערד.
* הפיליפינים הפיליפינים: 258 רובים נרכשו עבור המשמר הנשיאותי.
* פרו פרו: צבא פרו הזמין כ-10,000 רובי "ערד 7" ב-25 מיליון דולר. ביוני 2024 החלה אספקת הרובים לצבא פרו עם אספקה ראשונה של 500 רובים.
* צ'ילה צ'ילה: בשימוש כוחות מיוחדים בצבא צ'ילה.

## ראו גם

* רובים מתחרים:
	+ רובה M4 ו-M4A1 קרבין (הרובים שאותם ה"ערד" מיועד להחליף)
	+ אמתן MZ-4 (רובה ישראלי תואם M4)
	+ קולט M5 (ייכנס לשירות במשמר הגבול)
	+ זיג-זאואר SIG MCX (משפחה של כלי ירייה, כולל קרבין)
	+ זיג-זאואר רובה M7 (מחליף ה-M4 בצבא ארצות הברית)
	+ הקלר וקוך HK416 (בעל עיקרון פעולה דומה ל"ערד", מחליף את ה-M4 בכוחות המיוחדים של ארצות הברית)
* רובי סער מבית IWI:
	+ תבור TAR-21 (רובה בולפפ)
	+ תבור X-95 פלאט-טופ (רובה בולפפ, משרת בצה"ל)
	+ גליל ACE
	+ כרמל (רובה)

## קישורים חיצוניים

 מדיה וקבצים בנושא **ערד** בוויקישיתוף
* באתר הרשמי של תעשיות נשק לישראל IWI:
	+ ערד, באתר תעשיות נשק לישראל (בעברית)
	+ ערד, באתר תעשיות נשק לישראל (באנגלית)
	+ ערד - עלון המוצר (PDF)
	+ ערד 7, באתר תעשיות נשק לישראל (באנגלית)
	+ ערד 7 (עלון מוצר באנגלית) באתר IWI
	+ ערד 7 DMR צלפים-קלעים, באתר תעשיות נשק לישראל (באנגלית)
* The ARAD. The best AR15 platform available, באתר תעשיות נשק לישראל
* איתי בלומנטל, יצרנית התבור והגליל מציעה נשק חדש לצה"ל: "ערד", באתר ynet, 4 בספטמבר 2019
* ציוד הלחימה המתקדם שמחזק את לוחמי משמר הגבול, באתר "IsraelDefense‏", 1 באפריל 2025
* Dickson, WORLD EXCLUSIVE: IWI ARAD Hands-On Review, Carbon Media Group, ‏4 באוגוסט 2019
* נשק ערד IWI | בית הספר למקצועות הירי 🎯, סרטון בערוץ "יחידת הבט", באתר יוטיוב (אורך: 04:25), 22 במאי 2024
* ARAD! IDF new assault rifle ארד! הרובה החדש של צהל, סרטון בערוץ "Caliber 3 - Counter Terror and Security Academy", באתר יוטיוב (אורך: 02:40)
* THE ARAD, סרטון בערוץ "TeamZERO Official Channel", באתר יוטיוב (אורך: 01:14)
* סרטוני וידאו בערוץ היוטיוב של IWI:
	+ Introducing the ARAD
	+ IWI Arad at the Range
	+ ARAD Extreme Conditions - Sand
	+ ARAD Extreme Conditions - Water
	+ ARAD Extreme Conditions - Mud

## הערות שוליים